**КОМИ РЕСПУБЛИКАСА ГОСУДАРСТВЕННÖЙ СÖВЕТЛÖН**

**ШУÖМ**

**Гражданалы, сы лыдын организацияясöс, общественнöй öтувъясöс, государственнöй органъясöс да меставывса асвеськöдлан органъясöс петкöдлысьяслы Коми Республикаса Государственнöй Сöветлöн заседаниеяс вылö волан пöрадок йылысь положение йылысь**

Коми Республикаса Государственнöй Сöвет шуис:

1. Вынсьöдны Гражданалы, сы лыдын организацияясöс, общественнöй öтувъясöс, государственнöй органъясöс да меставывса асвеськöдлан органъясöс петкöдлысьяслы Коми Республикаса Государственнöй Сöветлöн заседаниеяс вылö волан пöрадок йылысь положение (1 содтöд).

2. Вынсьöдны Коми Республикаса Государственнöй Сöветлöн заседание вылö волыны позянлун йылысь шыöдчöмлысь образец (2 содтöд).

3. Тайö Шуöмыс вынсялö сійöс официальнöя йöзöдан лунсянь 10 лун бöрын.

Коми Республикалöн

Государственнöй Сöветса

Веськöдлысь М.Д. Истиховская

Сыктывкар

2010 вося урасьöм тöлысь 9 лун

IV-7/24 №

Коми Республикаса

Государственнöй Сöветлöн

2010 во урасьöм тöлысь 9 лунся

IV-7/24 №-а Шуöм дорö

1 содтöд

**Гражданалы, сы лыдын организацияясöс, общественнöй öтувъясöс, государственнöй органъясöс да меставывса асвеськöдлан органъясöс петкöдлысьяслы Коми Республикаса Государственнöй Сöветлöн заседаниеяс вылö волан пöрадок йылысь**

**ПОЛОЖЕНИЕ**

1. «Государственнöй органъяслöн да меставывса асвеськöдлан органъяслöн удж йылысь юöрöн могмöдöм йылысь» Федеральнöй оланпаслöн 15 статья серти Коми Республикаса Государственнöй Сöвет (водзö – Государственнöй Сöвет) сетö позянлун волыны гражданалы (торъя йöзлы), сы лыдын организацияясöс (юридическöй кывкутысьясöс), общественнöй öтувъясöс, государственнöй органъясöс да меставывса асвеськöдлан органъясöс петкöдлысьяслы (водзö - граждана) аслас заседаниеяс вылö.

Гражданалöн эм право волыны Государственнöй Сöветлöн восьса заседаниеяс вылö.

2. Государственнöй Сöветлöн заседание вылö волöм могысь гражданин мöдöдö либö сетö Государственнöй Сöветö ачыс Государственнöй Сöветлöн заседание вылö волыны позянлун сетöм йылысь урчитöм образеца шыöдчöм (водзö – шыöдчöм), да кодöс Государственнöй Сöветö колö сетны Государственнöй Сöветлöн öчереднöй заседаниеöдз сизим уджалан лунысь да неöчереднöй заседаниеöдз кык календарнöй лунысь оз сёрджык, кытчö гражданин кöсйö волыны.

3. Гражданинлöн шыöдчöмын колö индыны:

1) шыöдчöмлысь адресатсö (Коми Республикаса Государственнöй Сöвет);

2) гражданинлысь ов, ним, вич, олан месталысь инпас, а сiдзжö пошта инпас да (либö) йитчан телефон номер, факс либö гражданинлысь электроннöй пошта инпас шыöдчöм вылö вочакыв сетöм да колана дырйи шыöдчöм серти лоöм юалöм могысь;

3) Государственнöй Сöветлöн заседаниелысь кадпас, кытчö сiйö кöсйö волыны, волан кадсö индöмöн (заседание мунiгчöж либö кутшöмкö кадколаст, либö торъя юалöм видлалöм дырйи);

4) организациялысь (юридическöй кывкутысьлысь), общественнöй öтувлысь, государственнöй органлысь, меставывса асвеськöдлан органлысь ним, кöнi сiйö лоö петкöдлысьнас, да ассьыс чинсö сэки, кор сiйö лоö петкöдлысьöн.

Шыöдчöмын гражданин быть пуктö ассьыс кырымпас да кадпас.

4. Тайö Положениелöн 3 пунктса 4 подпунктын индöм случай дырйи шыöдчöмкöд пуктыссьö документ, мый эскöдö петкöдлысьлысь уджмогъяссö, либö шыöдчöмын гижöны сы йылысь, мый гражданин лоö петкöдлысьöн, мый эскöдöма чина мортлöн кырымпасöн да лöсялана организациялöн, öтувлöн либö органлöн печатьöн (эм кö).

5. Шыöдчöмсö регистрируйтö Государственнöй Сöветса Аппаратлöн тэчаса юкöдув, кодi кывкутö гражданалöн шыöдчöмъяс кузя Государственнöй Сöветлöн удж вöсна, сылöн воан лунсянь öти уджалан лунöн – Государственнöй Сöветлöн öчереднöй заседание дырйи, сылöн воан лунсянь öти календарнöй лунöн – Государственнöй Сöветлöн неöчереднöй заседание дырйи. Государственнöй Сöветса öчереднöй, неöчереднöй заседание вылö шыöдчöмсö видлалö Государственнöй Сöветса аппаратлöн юрнуöдысь сiйöс регистрируйтан лунсянь лöсялöмöн куим уджалан лунöн, öти календарнöй лунöн, да гражданинлы юöртöны сы йылысь, мый сылы сетöны позянлун волыны Государственнöй Сöветлöн заседание вылö, Государственнöй Сöветлöн заседание вылö лэдзан пöрадоксö гöгöрвоöдöмöн либö юöртöны сы йылысь, мыйла сiйö оз вермы волыны Государственнöй Сöветлöн заседание вылö индöм лунö. Государственнöй Сöветлöн öти заседание вылö öтпырйö вермасны волыны дас гражданаысь оз унджыкöн.

Анонимнöй шыöдчöмъяс да шыöдчöмъяс, кöнi абу индöма йитчан телефонъяс да (либö) телефонъяс, оз видлавсьыны да вочакывъяссö на вылö оз сетны.

6. Государственнöй Сöветлöн заседаниеяс вылö волыны позянлунöн да гражданинöс торъя местаöн могмöдöны Государственнöй Сöветса Регламентлöн 37 статьяса 11 юкöнлысь положениеяс тöд вылö босьтöмöн гражданинöн паспорт либö гражданинöс эскöдысь мукöд документ сетöм бöрын.

7. Гражданинлы, кодлы сетöма позянлун волыны Государственнöй Сöветлöн заседание вылö, сетсьö сылы индöм торъя места вылö право, сылы оз позь торкны Государственнöй Сöветлысь да сылöн Аппаратлысь удж, колö лоны корректнöйöн да кутчысьны корöм йöзлы Государственнöй Сöветлöн Регламентлöн урчитöм пöрадокö, а сiдзжö колö кывзысьны Государственнöй Сöветлöн Аппаратын уджалысьяслысь, кодъяс кывкутöны гражданалöн шыöдчöмъясöн уджалöм вöсна да Государственнöй Сöветлысь заседаниеяс могмöдöм вöсна.

8. Гражданаöс, кодъяс оз кутчысьны тайö Положениеысь 7 пунктлöн корöмъясö, вермасны корны петны Государственнöй Сöветса заседание вылысь.

9. Гражданинлы вермасны öткажитны Государственнöй Сöветлöн заседание вылö волыны позянлунын татшöм случайяс дырйи:

1) кор сiйö оз кутчысь корöмъясö, мый урчитöма тайö Положениелöн 2, 3, 4 да 6 пунктъясöн;

2) кор Государственнöй Сöветлöн тайö заседание вылö воис нин дас шыöдчöм, кутшöмъяс воисны гражданинлöн шыöдчöмысь водзджык.

Коми Республикаса

Государственнöй Сöветлöн

2010 во урасьöм тöлысь 9 лунся

IV-7/24 №-а шуöм дорö

2 содтöд

**Коми Республикаса Государственнöй Сöветлöн заседание вылö волыны позянлун йылысь шыöдчöмлöн образец**

Коми Республикаса

Государственнöй Сöвет

Коми Республикаса Государственнöй Сöветлöн заседание вылö

волыны позянлун йылысь

ШЫÖДЧÖМ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Ме, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | | | | | | | | |
| (шыöдчысьлöн тырвыйö О.Н.В.) | | | | | | | | | | |
| ола татшöм инпас кузя: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | | | | | | | | |
|  | | | | (олан места инпас) | | | | | | |
| пошта инпас:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | | |
| шыöдчöм вылö вочакыв сетöм вылö | | | | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | |
| йитчан телефон номер: | | | | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | |
| факс: | | | | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | |
| E-mail: | | | | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | |
|  | | | | | | | | | | |
| кора лэдзны менö лоны 20 \_\_ во \_\_\_\_\_\_\_\_тöлысь "\_\_\_ " лунö  Коми Республикаса Государственнöй Сöветлöн заседание вылын | | | | | | | | | | |
|  | | | | | | | | | | |
|  | | | | | | | | | | |
|  |  | заседание мунiгчöж | | | | | | | | |
|  |  |  | | | | | | | | |
|  |  | татшöм кадколастö: \_\_\_\_\_\_ чассянь\_\_\_\_\_\_ часöдз | | | | | | | | |
|  |  |  | | | | | | | | |
|  |  | юалöм видлалöм дырйи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | | | | | | | | |
| коланасö пасйыны квадратын  Ме петкöдла \* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | | | | | | | | |
|  | | | (организациялöн (юридическöй кывкутысьлöн), общественнöй öтувлöн, государственнöй органлöн, меставывса асвеськöдлан органлöн ним, кодöс петкöдлö гражданин) | | | | | | | |
| уджала татшöм чинын \* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | | | | | | | | | | |
|  | | | | | | | | | | |
| 20 \_\_ во \_\_\_\_\_\_\_\_тöлысь "\_\_\_ " лун | | | | | | | | | | |
| (шыöдчöм оформитан кадпас) | | | | | | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| (шыöдчысьлöн кырымпас) | | | | | | (шыöдчысьлöн тырвыйö О.Н.В.) | | | | |
|  | | | | | | | | | | |
| *\* -* пасйыссьö сэки, кор гражданин лоö организацияöс (юридическöй кывкутысьöс, общественнöй öтувöс, государственнöй органöс, меставывса асвеськöдлан органöс петкöдлысьöн | | | | | | | | | | |
|  | | | | | | | | | | |
|  | | | | | | | | | | |
| Юöрсö сы йылысь, мый гражданин \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ лоö | | | | | | | | | | |
|  | | | | | (О.Н.В.) | | |  | | |
| коланасö пасйыны квадратын  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ петкöдлысьöн \*, эскöда | | | | | | | | | | |
| (организациялöн (юридическöй кывкутысьлöн), общественнöй öтувлöн, государственнöй органлöн, меставывса асвеськöдлан органлöн ним, кодöс петкöдлö гражданин) | | | | | | | | |  | |
| 20 \_\_ во \_\_\_\_\_\_\_\_тöлысь "\_\_\_ " лун | | | | | | | | | | |
| (юöр эскöдан кадпас) | | | | | | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| (юрнуöдысьлöн кырымпас) | | | | | | (юрнуöдысьлöн чин, О.Н.В.) | | | | |
|  | | | | | |  | | | | |
| организациялöн печать | | | | | | | | | | |

Вудж. Кузнецова Н.А., 6 926 пас.